CELEX: 62013TA0082
Language: da
Date: 2015-09-09 00:00:00
Title: Sag T-82/13: Rettens dom af 9. september 2015 — Panasonic og MT Picture Display mod Kommissionen (Konkurrence — karteller — verdensmarkedet for katoderør til tv- og computerskærme — afgørelse, hvorved fastslås en overtrædelse af artikel 101 TEUF og EØS-aftalens artikel 53 — aftaler og samordnet praksis vedrørende priser, opdeling af markeder, kapacitet og produktion — ret til forsvar — bevis for deltagelse i kartellet — samlet og vedvarende overtrædelse — retningslinjerne for bødeberegning af 2006 — proportionalitet — bøder — fuld prøvelsesret)

19.10.2015   
            
            
               DA
            
            
               Den Europæiske Unions Tidende
            
            
               C 346/17
            
         Rettens dom af 9. september 2015 — Panasonic og MT Picture Display mod Kommissionen
   (Sag T-82/13) (1)
   
   ((Konkurrence - karteller - verdensmarkedet for katoderør til tv- og computerskærme - afgørelse, hvorved fastslås en overtrædelse af artikel 101 TEUF og EØS-aftalens artikel 53 - aftaler og samordnet praksis vedrørende priser, opdeling af markeder, kapacitet og produktion - ret til forsvar - bevis for deltagelse i kartellet - samlet og vedvarende overtrædelse - retningslinjerne for bødeberegning af 2006 - proportionalitet - bøder - fuld prøvelsesret))
   (2015/C 346/19)
   Processprog: engelsk
   
      Parter
   
   
      Sagsøgere: Panasonic Corp. (Kadoma, Japan) og MT Picture Display Co. Ltd (Matsuocho, Japan) (ved advokaterne R. Gerrits og A.-H. Bischke, M. Hoskins, QC, og barrister S. K. Abram)
   
      Sagsøgt: Europa-Kommissionen (ved A. Biolan, M. Kellerbauer og G. Koleva, som befuldmægtigede)
   
      Sagens genstand
   
   Principal påstand om annullation af Kommissionens afgørelse C(2012) 8839 final af 5. december 2012 vedrørende en procedure i henhold til artikel 101 TEUF og EØS-aftalens artikel 53 (sag COMP/39.437 — Katoderør til tv- og computerskærme), for så vidt som den vedrører sagsøgerne, og en subsidiær påstand om nedsættelse af den bøde, som sagsøgerne er blevet pålagt.
   
      Konklusion
   
   
               1)
            
            
               Størrelsen af de bøder, der er blevet pålagt ved artikel 2, stk. 2, litra f), h) og i), i Kommissionens afgørelse C(2012) 8839 final af 5. december 2012 vedrørende en procedure i henhold til artikel 101 TEUF og EØS-aftalens artikel 53 (sag COMP/39.437 — Katoderør til [tv]- og computerskærme), fastsættes til 128 866 000 EUR for Panasonic Corp. for selskabets direkte deltagelse i overtrædelsen vedrørende markedet for katoderører til tv, til 82 826 000 EUR for Panasonic, Toshiba Corp. og MT Picture Display Co. Ltd i fællesskab og solidarisk, og til 7 530 000 EUR for Panasonic og MT Picture Display, i fællesskab og solidarisk.
            
         
               2)
            
            
               I øvrigt frifindes Europa-Kommissionen.
            
         
               3)
            
            
               Hver part bærer sine egne omkostninger.
            
         
      (1)  EUT C 101 af 6.4.2013.